25.5.2023
EL
Επίσημη Εφημερίδα της Ευρωπαϊκής Ένωσης
C 184/31
— καθιέρωση υποχρεωτικής εκτίμησης του αντικτύπου στη διασυνοριακή διαλειτουργικότητα που ενδέχεται να προκύψει από την εισαγωγή ή την τροποποίηση ενός συστήματος πληροφοριών δημόσιας υπηρεσίας· — συνδημιουργία ενός οικοσυστήματος λύσεων διαλειτουργικότητας για τον δημόσιο τομέα της ΕΕ (εισαγωγή καταλόγων αναγνωρισμένων πόρων διαλειτουργικότητας, οι οποίοι μπορούν να χρησιμοποιηθούν από τις δημόσιες υπηρεσίες, καθώς και στη χάραξη πολιτικής, όπως ψηφιακά εργαλεία, προδιαγραφές ή λύσεις), προκειμένου οι δημόσιες υπηρεσίες όλων των επιπέδων της ΕΕ και άλλοι ενδιαφερόμενοι φορείς να μπορούν να συμβάλουν στη δημιουργία, τη βελτίωση και την περαιτέρω χρήση τέτοιων λύσεων, ώστε να παρέχεται η δυνατότητα καινοτομίας και δημιουργίας δημόσιας αξίας· — εξάρτηση της παροχής ορισμένων χρηματοδοτικών πόρων της Ευρωπαϊκής Ένωσης για τη δημιουργία ή την ενίσχυση εθνικών συστημάτων πληροφοριών από τη χρήση λύσεων και αρχών που προκαθορίζονται από την Ευρωπαϊκή Ένωση (8).
3.
Γενικές παρατηρήσεις 3.1.
Η ΕΟΚΕ πιστεύει, όπως και η Επιτροπή, ότι η διαλειτουργικότητα μεταξύ των δημόσιων υπηρεσιών αποτελεί βασική προϋπόθεση για τη δημιουργία μιας ψηφιακής ενιαίας αγοράς και για την άρση των φραγμών που εμποδίζουν ακόμη την πραγματική αγορά (9). 3.2.
Ο καθορισμός στόχου για 100 % ψηφιακές δημόσιες υπηρεσίες σε ολόκληρη την Ευρωπαϊκή Ένωση έως το 2030 προϋποθέτει την επιτάχυνση και την αναβάθμιση ενός διευρωπαϊκού δικτύου που θα τις συνδέει και θα χρησιμοποιεί κοινά στοιχεία, τόσο σε τεχνικό όσο και σε σημασιολογικό, νομικό και οργανωτικό επίπεδο, μεταξύ άλλων. 3.3.
Ωστόσο, λαμβανομένων υπόψη των πλέον ευάλωτων ομάδων πολιτών, η επίτευξη αυτού του στόχου δεν θα πρέπει να οδηγήσει σε μια εθνική πολιτική που θα επέφερε την πλήρη ψηφιοποίηση των δημόσιων υπηρεσιών, εις βάρος των υπηρεσιών που παρέχονται με φυσική παρουσία, δεδομένου ότι όλοι πρέπει να έχουν πρόσβαση σε δημόσιες υπηρεσίες που παρέχονται με φυσική παρουσία.
Η κατάρτιση σχετικά με τις ψηφιακές δεξιότητες θα πρέπει να είναι διαθέσιμη σε όλους, ιδίως δε στις εν λόγω πληθυσμιακές ομάδες. 3.4.
Αντί της μείωσης του προσωπικού, η ανάπτυξη και η λειτουργία ψηφιακών υπηρεσιών θα δημιουργήσει, αρχικά, πρόσθετες ανάγκες σε προσωπικό.
Η επαρκής στελέχωση αποτελεί προϋπόθεση για την επιτυχία του ψηφιακού μετασχηματισμού.
3.5.
Η ψηφιοποίηση θα πρέπει να συμβάλει στην παροχή καλύτερων δημόσιων υπηρεσιών.
3.6.
Όπως έχει επισημάνει η ΕΟΚΕ σε προηγούμενη γνωμοδότησή της, «Ο στόχος δεν πρέπει [...] να είναι η αντικατάσταση ανθρώπινου δυναμικού από εργαλεία πληροφορικής αλλά η ελευθέρωση ανθρωποωρών για την αφιέρωσή τους σε καθήκοντα μεγαλύτερης αξίας [...]» (10). 3.7.
Η ψηφιοποίηση και η χρήση της τεχνητής νοημοσύνης δεν αποτελούν μέσο νομιμοποίησης των γενικών περικοπών θέσεων εργασίας.
Η κατάργηση των στερεότυπων εργασιών λόγω της ψηφιοποίησης θα πρέπει να έχει ως αποτέλεσμα να διαθέτουν οι εργαζόμενοι περισσότερο χρόνο για απαιτητική εργασία και παροχή συμβουλών. 3.8.
Επιπλέον, το 2030 θα υπάρχει ασφαλώς μια μειοψηφία ατόμων που δεν θα χρησιμοποιούν το διαδίκτυο και τα οποία θα έχουν πρόσβαση στις δημόσιες υπηρεσίες μόνο με φυσική παρουσία (11).
Οι οδοί αναλογικής πρόσβασης για τη χρήση δημόσιων υπηρεσιών δεν πρέπει να καθίστανται δυσχερέστερες ή να κλείνουν κατά τη διάρκεια της ψηφιοποίησης. 3.9.
Ως εκ τούτου, η ΕΟΚΕ επικροτεί το γεγονός ότι η υπό εξέταση ανακοίνωση αποσκοπεί στην εμβάθυνση και τη βελτίωση του επιπέδου διαλειτουργικότητας του δημόσιου τομέα, χάρη στη θέσπιση νομικού πλαισίου που θα καθοριστεί σε επίπεδο Ένωσης (12).
(8) (9) (10)
(11) (12)
Βλέπε την αιτιολογική έκθεση της ανακοίνωσης της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών σχετικά με μια ενισχυμένη πολιτική για τη διαλειτουργικότητα του δημόσιου τομέα — Σύνδεση δημόσιων υπηρεσιών, στήριξη δημόσιων πολιτικών και παροχή δημόσιων οφελών — Προς μια «διαλειτουργική Ευρώπη».
Ήδη στη γνωμοδότησή της TEN/635 με θέμα «Ευρωπαϊκό πλαίσιο διαλειτουργικότητας — Στρατηγική εφαρμογής», η ΕΟΚΕ τόνιζε τη σημασία της διαλειτουργικότητας για την ολοκλήρωση της ψηφιακής ενιαίας αγοράς, (ΕΕ C 81 της 2.3.2018, σ. 176).
Γνωμοδότηση της ΕΟΚΕ με θέμα «Ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Ευρωπαϊκό σχέδιο δράσης για την ηλε-διακυβέρνηση, 2011-2015 — Αξιοποίηση των ΤΠΕ για την προώθηση έξυπνης, αειφορικής και καινοτομικής διακυβέρνησης» και «Ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Προς τη διαλειτουργικότητα των ευρωπαϊκών δημόσιων υπηρεσιών»,(ΕΕ C 376 της 22.12.2011, σ. 92).
Πρόκειται για πάγιο μέλημα στις γνωμοδοτήσεις της ΕΟΚΕ: (ΕΕ C 81 της 2.3.2018, σ. 176).
Η ΕΟΚΕ, σε προηγούμενες γνωμοδοτήσεις της, έχει εκφράσει την υποστήριξή της σε όλα τα έργα της Ευρωπαϊκής Ένωσης που αποσκοπούν στην επίτευξη των στόχων της ψηφιακής μετάβασης της Ευρωπαϊκής Ένωσης, (ΕΕ C 365 της 23.9.2022, σ.
13).